钦定古今图书集成/明伦汇编/氏族典/第144卷 > 元稹
## 钦定古今图书集成/明伦汇编/氏族典/第144卷 > 元稹

按《唐书元稹传》：“稹字微之，河南河南人。幼孤，九岁工
属文，十五擢明经，判入等，补校书郎。元和元年，举制
科，对策第一，拜左拾遗。性明锐，遇事辄举。当路者恶
之，出为河南尉。以母丧解。服除，拜监察御史，按狱东
川。俄分司东都。召还，次敷水驿，中人仇士良夜至，稹
不让，中人怒，击稹败面。宰相以稹年少轻树威，失宪”
臣体，贬江陵士曹参军，而李绛、崔群、白居易皆论其
枉。久乃徙通州司马，改虢州长史。元和末，召拜膳部
员外郎。稹尢长于诗，天下传讽，号《元和体》。穆宗在东
宫，妃嫔近习皆诵之，宫中呼元才子。稹之谪江陵，善
监军崔潭峻。长庆初，潭峻方亲幸，以稹歌词数十百
篇奏御，帝大悦，擢祠部郎中、知制诰。《变诏书》体务，纯
厚明切，盛传一时。然其“进非公议，为士类訾薄。”俄迁
中书舍人、翰林承旨学士。数召入，礼遇益厚。裴度三
上疏，劾稹倾乱国政。帝迫群议，出稹为工部侍郎，然
眷倚不衰。未几，进同中书门下平章事。朝野杂然轻
笑，稹思立奇节报天子，以厌人心。时王廷凑方围牛
元翼于深州，稹所善于方言：王昭、于友明皆豪士，雅
游燕、赵间，能得贼要领，可使反间而出。元翼、李逢吉
知其谋，阴令李赏訹裴度曰：“于方为稹结客，将刺公。”
度隐不发。神策军中尉以闻，诏韩皋、郑覃及逢吉杂
治，无刺度状，而方计暴闻，遂与度偕罢宰相，出为同
州刺史。谏官争言度不当免，而黜稹轻。帝独怜稹，但
削长春宫使，徙浙东观察使。太和三年，召为尚书左
丞，务振纲纪。然稹素无检，望轻，不为公议所右。俄拜
武昌节度使。卒，年五十三，赠尚书右仆射。所论著甚